Детко Петров
Детко Димитров Петров е един от най-известните писатели от българска народност от бивша Югославия. На негово име е кръстена народната библиотека в Цариброд.

Биография 
Роден е в царибродското село Пъртопопинци, Западните покрайнини. Учи в село Мъзгош и Смиловци и в гимназии в Цариброд и Пирот. Завършва южнославянска филология във Философския факултет на Белградския университет, след което живее в Босна и Херцеговина - в Сански мост и Сараево.

В Босна Детко Петров прекарва по-голямата част от своя живот. В Сански мост се оженва, а след преместването си в Сараево е приет в Сдружението на писателите на Босна и Херцеговина. Работи като учител.

Творчество 
Детко Петров пише предимно на сръбски език. Той се утвърждава като автор на по-кратки прозаични форми и на няколко романа.

Разкази 
 Граница, Књижевна заједница „Петар Кочић“ Београд, 1972
 Тихи сутон Забрђа, „Веселин Малеша“, Сарајево, 1974 („Тихият залез на Забърдиетo“)
 Смешак стрица Радована, „Свјетлост“, Сарајево, 1977 („Смехът на чичо Радован“)
 Живети исправно, „Веселин Маслеша“, Сарајево, 1982, („Да живееш почтено“)
 Ябълка край пътя, „Братство“, Ниш, 1982 (разкази, събрал и превел на български език Благой Димитров)

Книги за деца 
 Тајне сунцокрета, приче, „Свјетлост“, Сарајево, 1986 („Тайните на слънчогледа“)
 Дани велике правде, роман, „Свјетлост“, Сатајево, 1990 („Дните на голямата правда“)

Романи 
 Пуцањ у Малом Вакуфу, „Веселин Маслеша“, 1985 („Изстрел в Мали Вакуф“)
 Крилате душе, „Свјетлост“, Сарајево, 1988 („Крилати души“)

Детко Петров е автор и на недовършения роман „Завои“.

През 2006 година на български език са издадени съчинения на Детко Петров – Избрани творби: В три тома; превод от сръбски език и съставител Жела Георгиева, „Братство“, Ниш, 2006

Източници 

Български писатели
Писатели от Босна и Херцеговина
Възпитаници на Белградския университет
Българи в Югославия
Хора от община Цариброд
Починали в Сараево